
Projekteerimistingimuste määramine

(Peetri plats 1 hoone 1. korruse siseruumide rekonstrueerimine 
toitlustusettevõtte ja valuutavahetuse punkti tarbeks)

1. ASJAOLUD JA MENETLUSE KÄIK

27.05.2009.a AS „Nakro”,  registrikood 10013788, asukoht Kadastiku tn.57, Narva linn, keda esindab juhatuse liige Valeri Haustov, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Peetri plats 1 hoone 1. korruse siseruumide rekonstrueerimise ehitusprojekti koostamiseks toitlustusettevõtte ja valuutavahetuse punkti tarbeks. Rekonstrueeritavad siseruumid, pindalaga 187,7 m2 ja 14,0 m2, kuuluvad AS-ile „Nakro” vastavalt kinnistu mõttelise osa ja korteriomandite müügilepingule.
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Peetri plats 1 hoone 1. korruse siseruumide rekonstrueerimise ehitusprojekti koostamiseks toitlustusettevõtte ja valuutavahetuse punkti tarbeks järgnevalt:              

	3.1.1. ÜLDANDMED



	3.1.1.1  Tellija


	AS „Nakro”,  registrikood 10013788
Kadastiku tn.57, 21004 Narva   

	3.1.1.2  Asukoht                                         
	Narva linn, Peetri plats 1
Maakasutuse sihtotstarve: ärimaa/ühiskondlike hoonete maa

	3.1.1.3  Käesolevad projekteerimistingimused on kehtivad kuni 30.06.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 27.05.09.a taotlus nr 1263/1-12, Valeri Haustov
3.1.1.4.2 Ehitusseadus1, Asjaõigusseadus, Tubakaseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Peetri plats 1 hoone 1. korruse siseruumide rekonstrueerimine toitlustusettevõtte ja valuutavahetuse punkti tarbeks.

	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud käesoleva seaduse §-s 47 nimetatud projekteerimises pädeva vastutava spetsialisti poolt (Ehitusseadus1 §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta lisana.
3.3.9 Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.10 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Tagada puuetega inimeste liikumisvõimalused vastavalt Majandus- ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.2 Mitte muuta fassaadi materjali lahendust.
3.4.3 Lisasissepääsu ehitamine on lubatud vaid Ida-Eesti Päästekeskuse Narva Keskkomando erinõude olemasolu korral. 
3.4.4 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

3.4.5 Vajadusel näha ette suitsetamisruum (Tubakaseadus § 31).
3.4.6 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.7 Sisetehnosüsteemide rekonstrueerimine: mitte kahjustada kinnisasja ühisomandis olevaid tehnosüsteeme.
3.4.8 Muud nõuded: vastavalt ekspertiisiotsusele.
3.4.9 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.10 Asendiplaan esitada krundi geodeetilise mõõdistuse alusel. Näidata olemasolevad ehitised, parkimiskohad, liiklusskeem, juurdepääs avalikult kasutatavale teele, sisse-ja väljasõit krundilt jne. Määratleda pinnakatted.

3.4.11 Värvivaated esitada mõõtkavas 1:100. Vaadetel näidata projekteeritav ala, sissepääsude detaillahendused, akende ja uste värvitoonid, reklaami asukoht jne.
3.4.12 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.13 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.14 Projekti koosseisus esitada lisaks:   
- ruumide inventeerimisplaanid,

- lammutatavate seinte plaan,

- põrandate plaan ja lõiked,

- mitteeluruumide püstlõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia siseruumide ja sisetehnosüsteemide seisundi tehniline ekspertiis. Otsus lisada projekti kausta. 
3.6.2 Kinnisasja ühisomandis olevate tarindite ümberehitamine (sh ukseavade, müüriavade, aknaavade ehitamine) ning kandetarindite väljaehitamine on lubatud ehitusprojekti sõltumatu ekspertiisi olemasolu korral ning tehnilise ekspertiisi alusel. Tehnilises ekspertiisis määratleda tarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
	3.7 KOOSKÕLASTUSED




3.7.1   Ida-Eesti Päästekeskuse Narva Keskkomando.

3.7.2   Kinnisasja kaasomanikud (Asjaõigusseadus § 72 ja § 74, kui rekonstrueerimine puudutab kinnisasja ühisomandisse kuuluvaid osasid).

3.7.3   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Loreida Sulin

